
[bookmark: _Toc444623334][bookmark: _Toc349032878]Α. Βασικές οδηγίες σύνταξης των εκθέσεων ελέγχου του ελεγκτή 

Από τις διατάξεις της ισχύουσας νομοθεσίας (Ν. 3693/2008) προβλέπεται ότι:

1. Οι έλεγχοι ιστορικών χρηματοοικονομικών πληροφοριών (χρηματοοικονομικών καταστάσεων) διενεργούνται βάσει των Διεθνών Προτύπων Ελέγχου (Δ.Π.Ε.).

2. Οι επισκοπήσεις ιστορικών χρηματοοικονομικών πληροφοριών (ενδιάμεση χρηματοοικονομική πληροφόρηση), διενεργούνται βάσει των Διεθνών Προτύπων Αναθέσεων Επισκόπησης.

3. Οι αναθέσεις διασφάλισης που δεν αποτελούν έλεγχο ή επισκόπηση ιστορικών χρηματοοικονομικών πληροφοριών, διενεργούνται βάσει των Διεθνών Προτύπων Αναθέσεων Διασφάλισης πέραν Ελέγχων ή Επισκοπήσεων Ιστορικής Χρηματοοικονομικής Πληροφόρησης και

4. Οι συναφείς υπηρεσίες διενεργούνται βάσει των Διεθνών Προτύπων Συναφών Υπηρεσιών.

Σημειώνεται ότι, για κάθε είδος ανάθεσης έργου, ο ελεγκτής πρέπει να χορηγεί την έκθεσή του, σύμφωνα με τα οριζόμενα από τα οικεία Πρότυπα και τα τυχόν υποδείγματα εκθέσεων που παρατίθενται στα Πρότυπα αυτά.
[bookmark: _Toc444623335]
1. Διαφοροποίηση της γνώμης του ελεγκτή (παρατηρήσεις στην έκθεση ελέγχου[footnoteRef:2]).  [2:  Η παράγραφος παρατηρήσεων ελέγχου αποτελεί τη βάση για τη διατύπωση γνώμης με επιφύλαξη ή αρνητική γνώμη ή αδυναμία έκφρασης γνώμης. Εάν από τον έλεγχο των χρηματοοικονομικών καταστάσεων δεν έχει προκύψει καμία παρατήρηση που επηρεάζει ουσιωδώς τις χρηματοοικονομικές καταστάσεις, ο ελεγκτής οφείλει να εκφράσει μη διαφοροποιημένη γνώμη. Η διατύπωση της γνώμης του ελεγκτή χωρίς διαφοροποίηση παρατίθεται στα Υποδείγματα Έκθεσης Ελέγχου του ΔΠΕ 700 «Διαμόρφωση Γνώμης και Έκθεσης επί Οικονομικών Καταστάσεων». 
] 


[bookmark: _Toc444623336]1.1  Πότε διαφοροποιείται[footnoteRef:3] η γνώμη του ελεγκτή στην έκθεση ελέγχου [3:   Οι Διαφοροποιήσεις της Γνώμης, στην Έκθεση του Ανεξάρτητου Ελεγκτή, αναλύονται στο ΔΠΕ 705.] 


Ο ελεγκτής οφείλει να διαφοροποιήσει τη γνώμη του, στις εξής περιπτώσεις:

· Όταν διαπιστώνει πράξεις ή παραλείψεις (π.χ. επιλογή ακατάλληλης λογιστικής αρχής, εσφαλμένη εφαρμογή λογιστικής αρχής, λανθασμένοι λογιστικοί χειρισμοί και εκτιμήσεις, εσφαλμένοι υπολογισμοί, ανεπαρκείς προβλέψεις, παράλειψη γνωστοποιήσεων κ.λπ.), που έγιναν από την ελεγχόμενη οντότητα, στην κλειόμενη ή σε προηγούμενες χρήσεις, κατά παρέκκλιση:
· από τις παραδεγμένες λογιστικές αρχές και μεθόδους, που καθορίζονται από τα Διεθνή Πρότυπα Χρηματοοικονομικής Αναφοράς (ΔΠΧΑ) για τις οικονομικές μονάδες που εφαρμόζουν τα Πρότυπα αυτά ή από  τα Ελληνικά Λογιστικά Πρότυπαγια τις λοιπές οικονομικές μονάδες και 
· από τις ισχύουσες διατάξεις ειδικών νόμων και κανονισμών 
και παράλληλα υπάρχει ουσιώδης ανακρίβεια σε συγκεκριμένα κονδύλια ή στη συνολική εικόνα των χρηματοοικονομικών καταστάσεων.

· Όταν περιορίζεται η δυνατότητα του ελεγκτή να συγκεντρώσει επαρκή και κατάλληλα ελεγκτικά τεκμήρια για να συμπεράνει ότι οι χρηματοοικονομικές καταστάσεις ως σύνολο είναι απαλλαγμένες από ουσιώδη ανακρίβεια. Ο περιορισμός αυτός μπορεί να οφείλεται είτε σε αντικειμενική αδυναμία εφαρμογής ελεγκτικής διαδικασίας (π.χ. καθυστέρηση εκλογής του κ.λπ.) ή σε πράξεις ή παραλείψεις των αρμοδίων της ελεγχόμενης οντότητας, όπως παρεμπόδιση του ελέγχου,, μη παράδοση λογιστικών βιβλίων, λήψη των αναγκαίων για τον έλεγχο πληροφοριών και επεξηγήσεων ή σε καταστάσεις που είναι εκτός ελέγχου της οντότητας, όπως καταστροφή αρχείων από πυρκαγιά κ.λπ.


[bookmark: _Toc444623337]1.2	Ποιοτικά χαρακτηριστικά των παρατηρήσεων 

Σε κάθε παρατήρηση, που διατυπώνεται στην Έκθεση Ελέγχου, πρέπει να γνωστοποιείται: 

· Η διαπιστωμένη, από τον έλεγχο, παρέκκλιση από τις παραδεγμένες λογιστικές αρχές και μεθόδους ή από τις ισχύουσες διατάξεις νόμων και κανονισμών (διαφωνία ελεγκτή για την παρέκκλιση). 
· Ο συγκεκριμένος λόγος, για τον οποίο περιορίστηκε η δυνατότητα του ελεγκτή να σχηματίσει επαρκή γνώμη για επιμέρους στοιχεία ή για τη συνολική εικόνα των χρηματοοικονομικών καταστάσεων (αβεβαιότητα ελεγκτή). Επισημαίνεται ότι οι διατυπωθείσες παρατηρήσεις στην Έκθεση Ελέγχου πρέπει να είναι: 
· Σύντομες, δηλαδή να περιέχουν τις αναγκαίες πληροφορίες και μόνον αυτές, 
· Σαφείς, δηλαδή να διατυπώνονται με δόκιμο λεκτικό, χωρίς διφορούμενες λέξεις ή φράσεις, και 
· Πλήρεις, δηλαδή να περιέχουν τις αναγκαίες πληροφορίες και μόνον αυτές, ώστε να μπορεί ο αναγνώστης να κατανοεί αμέσως τη διαφωνία ή την αμφιβολία του ελεγκτή, καθώς και τη σχετική επίδραση σε συγκεκριμένα κονδύλια των χρηματοοικονομικών καταστάσεων. 
Όταν από τη διατυπωθείσα παρατήρηση προκύπτει επίδραση σε συγκεκριμένα κονδύλια των χρηματοοικονομικών καταστάσεων, πρέπει να γίνεται προσδιορισμός του ποσού από την επίδραση αυτή. 
Σε αντίθετη περίπτωση (αδυναμία προσδιορισμού ποσοτικής επίδρασης), πρέπει να γίνεται αιτιολόγηση της αδυναμίας αυτής.

Επισημαίνεται, επίσης, ότι: 

· Οι διατυπωθείσες παρατηρήσεις πρέπει να παρατίθενται κατάλληλα ομαδοποιημένες, κατά θέμα, σε ιδιαίτερη παράγραφο της Έκθεσης Ελέγχου, η οποία έχει τον τίτλο «Βάση για διαφοροποιημένη γνώμη» και προηγείται από τη γνώμη του ελέγχου. 
· Η παράγραφος αυτή δεν πρέπει να περιλαμβάνει άλλες αναφορές, όπως θέματα έμφασης κ.λ.π.
· Ο ελεγκτής δεν απαλλάσσεται από την υποχρέωση να περιλάβει στην Έκθεση Ελέγχου, σχετική παρατήρηση, παρότι το περιεχόμενό της καλύπτεται από αντίστοιχη σημείωση της ελεγχόμενης οντότητας, κάτω από τον Ισολογισμό ή στο Προσάρτημα. 
[bookmark: _Toc444623338]2.  Καθορισμός του τύπου διαφοροποίησης της γνώμης του ελεγκτή
 
α. 	Γνώμη με επιφύλαξη 

Ο ελεγκτής πρέπει να εκφράζει γνώμη με επιφύλαξη όταν:
(α) Έχοντας αποκτήσει επαρκή και κατάλληλα ελεγκτικά τεκμήρια συμπεραίνει ότι σφάλματα, ατομικά ή αθροιστικά, είναι ουσιώδη αλλά όχι διάχυτα στις χρηματοοικονομικές καταστάσεις ή 
(β) Αδυνατεί να αποκτήσει επαρκή και κατάλληλα ελεγκτικά τεκμήρια επί των οποίων να βασίσει τη γνώμη, αλλά ο ελεγκτής συμπεραίνει ότι οι πιθανές επιπτώσεις των μη εντοπισμένων σφαλμάτων, εάν υπάρχουν, επί των χρηματοοικονομικών καταστάσεων θα μπορούσαν να είναι ουσιώδεις αλλά όχι διάχυτες. 

β. 	Αρνητική γνώμη 

Ο ελεγκτής πρέπει να εκφράζει αρνητική γνώμη όταν, έχοντας αποκτήσει επαρκή και κατάλληλα ελεγκτικά τεκμήρια, συμπεραίνει ότι σφάλματα, ατομικά ή αθροιστικά, είναι και ουσιώδη και διάχυτα στις χρηματοοικονομικές καταστάσεις. 

γ. 	Αδυναμία έκφρασης γνώμης 

Ο ελεγκτής πρέπει να μην εκφράζει γνώμη, όταν αδυνατεί να αποκτήσει επαρκή και κατάλληλα ελεγκτικά τεκμήρια επί των οποίων να βασίσει τη γνώμη, και συμπεραίνει ότι οι πιθανές επιπτώσεις των μη εντοπισμένων σφαλμάτων, εάν υπάρχουν, επί των χρηματοοικονομικών καταστάσεων θα μπορούσαν να είναι και ουσιώδεις και διάχυτες.

Ο ελεγκτής πρέπει να μην εκφράζει γνώμη όταν, σε εξαιρετικά σπάνιες περιπτώσεις που περιλαμβάνουν πολλαπλές αβεβαιότητες, συμπεραίνει ότι, παρόλο που έχει αποκτήσει επαρκή και κατάλληλα ελεγκτικά τεκμήρια αναφορικά με κάθε αβεβαιότητα, δεν είναι δυνατόν να διαμορφώσει γνώμη επί των χρηματοοικονομικών καταστάσεων λόγω της πιθανής αλληλεπίδρασης των αβεβαιοτήτων και των πιθανών σωρευτικών επιπτώσεών τους επί των χρηματοοικονομικών καταστάσεων.

Επισημαίνεται ότι η διατύπωση της κατά περίπτωση γνώμης παρατίθεται στα οικεία υποδείγματα εκθέσεων Ορκωτού Ελεγκτή Λογιστή, του Σώματος Ορκωτών Ελεγκτών Λογιστών.

Συμπερασματικά σημειώνουμε ότι διαφοροποίηση της γνώμης του ελεγκτή, απαιτείται όταν:

· Ο ελεγκτής, βάσει των ελεγκτικών τεκμηρίων που απέκτησε, καταλήγει στο συμπέρασμα ότι οι χρηματοοικονομικές καταστάσεις, ως σύνολο, δεν είναι απαλλαγμένες από ουσιώδη ανακρίβεια.
· Ο ελεγκτής δεν δύναται να αποκτήσει επαρκή και κατάλληλα ελεγκτικά τεκμήρια για να αποφανθεί για το εάν οι χρηματοοικονομικές καταστάσεις, ως σύνολο, είναι απαλλαγμένες από ουσιώδη ανακρίβεια.

Όταν ο ελεγκτής διαφοροποιεί τη γνώμη του, στην παράγραφο της Έκθεσης με τον τίτλο «Παράγραφος Γνώμης» πρέπει να χρησιμοποιεί, κατά περίπτωση, τον τίτλο «Γνώμη με επιφύλαξη (Qualified opinion)» ή «Αρνητική γνώμη (Adverse opinion)» ή Αδυναμία έκφρασης γνώμης (Disclaimer of opinion)».

Η επιλογή της κατάλληλης, κατά περίπτωση, γνώμης γίνεται βάσει των κατωτέρω κριτηρίων:

	Φύση του θέματος που προκαλεί τη διαφοροποίηση
	Κρίση του ελεγκτή σχετικά με το αν οι επιπτώσεις ή οι πιθανές επιπτώσεις επί των χρηματοοικονομικών καταστάσεων είναι διάχυτες (pervasive)

	
	Ουσιώδεις αλλά όχι διάχυτες
	Ουσιώδεις και διάχυτες

	Οι χρηματοοικονομικές καταστάσεις είναι ουσιωδώς ανακριβείς
	Γνώμη με επιφύλαξη

(Qualified opinion)
	Αρνητική γνώμη

(Adverse opinion)

	Αδυναμία απόκτησης επαρκών και κατάλληλων ελεγκτικών τεκμηρίων
	Γνώμη με επιφύλαξη

(Qualified opinion)
	Αδυναμία έκφρασης γνώμης

(Disclaimer of opinion)



Ουσιώδης ανακρίβεια είναι εκείνη που αν ήταν γνωστή στους χρήστες των χρηματοοικονομικών καταστάσεων θα μπορούσε να επηρεάσει τις αποφάσεις τους. Ουσιώδης ανακρίβεια στις χρηματοοικονομικές καταστάσεις μπορεί να προκύψει σε σχέση με:

· Την καταλληλότητα των επιλεγμένων λογιστικών αρχών, όπως επιλογή λογιστικής αρχής που δεν προβλέπεται από το εφαρμοστέο Πλαίσιο Χρηματοοικονομικής Αναφοράς.
· Την εσφαλμένη εφαρμογή των επιλεγμένων λογιστικών αρχών, όπως εσφαλμένοι υπολογισμοί και λογιστικές εκτιμήσεις που δεν είναι εύλογες για τις περιστάσεις.
· Την καταλληλότητα ή επάρκεια των γνωστοποιήσεων στις χρηματοοικονομικές καταστάσεις, όπως παράλειψη γνωστοποιήσεων που επιβάλλονται από το εφαρμοστέο Πλαίσιο Χρηματοοικονομικής Αναφοράς.

Η αδυναμία του ελεγκτή να αποκτήσει επαρκή και κατάλληλα ελεγκτικά τεκμήρια (αναφερόμενη επίσης και ως περιορισμός στο πεδίο του ελέγχου) μπορεί να προκύπτει από:

· Περιπτώσεις που είναι εκτός ελέγχου της ελεγχόμενης οντότητας, (π.χ. καταστροφή αρχείων από πυρκαγιά κ.λ.π.)
· Περιπτώσεις που σχετίζονται με τη φύση ή το χρόνο της εργασίας του ελεγκτή. (π.χ. ανάθεση της εργασίας μετά την ημερομηνία ισολογισμού κ.λ.π.), ή
· Περιορισμούς που επιβάλλονται από τη διοίκηση (π.χ. άρνηση της διοίκησης να σταλούν επιβεβαιωτικές επιστολές στις Τράπεζες κ.λ.π.)

Επισημαίνεται ότι η αδυναμία του ελεγκτή να εκτελέσει συγκεκριμένες διαδικασίες δεν συνιστά περιορισμό του πεδίου του ελέγχου, αν ο ελεγκτής δύναται να αποκτήσει επαρκή και κατάλληλα ελεγκτικά τεκμήρια εκτελώντας εναλλακτικές διαδικασίες.

Ο όρος διάχυτες επιπτώσεις (pervasive) χρησιμοποιείται για να περιγράψει τις επιπτώσεις ή τις πιθανές επιπτώσεις ανακρίβειας των χρηματοοικονομικών καταστάσεων, αν υπάρχει, που δεν έχει εντοπιστεί λόγω της αδυναμίας να αποκτηθούν επαρκή και κατάλληλα ελεγκτικά τεκμήρια. Διάχυτες επιπτώσεις επί των χρηματοοικονομικών καταστάσεων είναι εκείνες που, κατά την επαγγελματική κρίση του ελεγκτή:

α. 	Δεν περιορίζονται σε συγκεκριμένα στοιχεία, λογαριασμούς ή κονδύλια των χρηματοοικονομικών καταστάσεων,
β. 	Αν περιορίζονται σε συγκεκριμένα στοιχεία σύμφωνα με το (α), αντιπροσωπεύουν ή θα μπορούσαν να αντιπροσωπεύουν ένα σημαντικό τμήμα των χρηματοοικονομικών καταστάσεων, ή
γ. 	Σε σχέση με γνωστοποιήσεις, είναι θεμελιώδεις για την κατανόηση των χρηματοοικονομικών καταστάσεων από τους χρήστες.

Επισημαίνεται ότι στις περιπτώσεις διαφοροποίησης της γνώμης του ελεγκτή πρέπει να αναφέρεται ο λόγος της διαφοροποίησης,  (π.χ. μη συμμόρφωση με το εφαρμοστέο πλαίσιο χρηματοοικονομικής αναφοράς κ.λ.π.), καθώς και η επίπτωση σε όλα τα κονδύλια των χρηματοοικονομικών καταστάσεων, ή στις σημειώσεις των χρηματοοικονομικών καταστάσεων, εφόσον αυτό είναι πρακτικά εφικτό.




[bookmark: _Toc444623339]3. Παράγραφος Έμφασης ή Άλλου Θέματος στην έκθεση ελέγχου[footnoteRef:4]  [4:  Οι παράγραφοι Έμφασης Θέματος και Άλλου Θέματος, στην Έκθεση του Ανεξάρτητου Ελεγκτή, αναλύονται στο ΔΠΕ 706.] 

Εάν ο ελεγκτής θεωρήσει απαραίτητο να εστιάσει την προσοχή των χρηστών σε θέμα που παρουσιάστηκε ή γνωστοποιήθηκε στις χρηματοοικονομικές καταστάσεις και το οποίο, κατά την κρίση του, είναι τέτοιας σημασίας που είναι θεμελιώδες για την κατανόηση των χρηματοοικονομικών καταστάσεων από τους χρήστες, ο ελεγκτής πρέπει να περιλάβει παράγραφο έμφασης θέματος στην έκθεσή του, με την προϋπόθεση ότι έχει αποκτήσει επαρκή και κατάλληλα ελεγκτικά τεκμήρια ότι το θέμα δεν είναι ουσιωδώς εσφαλμένο στις χρηματοοικονομικές καταστάσεις. Τέτοια παράγραφος πρέπει να αναφέρεται μόνο σε πληροφορίες που παρουσιάζονται ή γνωστοποιούνται στις χρηματοοικονομικές καταστάσεις.

Κατωτέρω παρατίθενται συνήθεις περιπτώσεις που ο ελεγκτής πρέπει να περιλάβει παράγραφο έμφασης θέματος:

· Η αβεβαιότητα σχετικά με μελλοντικά αποτελέσματα έκτακτων δικαστικών διενέξεων ή κανονιστικών πράξεων,
· Πρώιμη εφαρμογή, εφόσον επιτρέπεται, ενός νέου λογιστικού προτύπου (π.χ. ενός νέου ΔΠΧΑ) που έχει διάχυτη επίπτωση στις χρηματοοικονομικές καταστάσεις.
· Μια μεγάλη καταστροφή που είχε ή εξακολουθεί να έχει σοβαρές επιπτώσεις στην οικονομική θέση της ελεγχόμενης οντότητας.
· Η χορήγηση νέας ή τροποποιημένης έκθεσης ελέγχου στη περίπτωση μεταγενέστερων γεγονότων.
· Η ύπαρξη ουσιώδους αβεβαιότητας σχετικά με τη δυνατότητα της ελεγχόμενης οντότητας για συνέχιση της δραστηριότητάς της, εφόσον πληρούνται οι προϋποθέσεις που αναφέρονται στην παράγραφο 19 του ΔΠΕ 570.
· Η αναφορά ότι οι χρηματοοικονομικές καταστάσεις έχουν καταρτιστεί για ειδικό σκοπό και μπορεί να μην είναι κατάλληλες για άλλο σκοπό.

Στην περίπτωση που ο ελεγκτής κατά την επαγγελματική του κρίση θεωρεί αναγκαίο να επιστήσει την προσοχή των μετόχων ή εταίρων και των τρίτων σε άλλο θέμα, εκτός από εκείνα που παρουσιάζονται ή γνωστοποιούνται στις χρηματοοικονομικές καταστάσεις, το οποίο είναι σχετικό για την κατανόηση του ελέγχου από τους χρήστες των χρηματοοικονομικών καταστάσεων, πρέπει να συμπεριλάβει στην έκθεσή του, μετά την παράγραφο της γνώμης, μια ιδιαίτερη παράγραφο (other matter paragraph) αναφορικά με το θέμα αυτό.

Κατωτέρω παρατίθενται συνήθεις περιπτώσεις που ο ελεγκτής πρέπει να περιλάβει παράγραφο άλλου θέματος:

· Η αδυναμία παραίτησής του από τον έλεγχο, ακόμη και στην περίπτωση που είναι διάχυτη η πιθανή επίπτωση της αδυναμίας απόκτησης επαρκών και κατάλληλων ελεγκτικών τεκμηρίων λόγω περιορισμού του εύρους και της έκτασης του ελέγχου του από τη διοίκηση.
· Η περαιτέρω επεξήγηση των ευθυνών του στον έλεγχο των χρηματοοικονομικών καταστάσεων.
· Η αναφορά ότι η ελεγχόμενη οντότητα, έχει καταρτίσει χρηματοοικονομικές καταστάσεις και με βάση άλλο λογιστικό πλαίσιο (ΕΛΠ ή ΔΠΧΑ) και ότι έχει χορηγηθεί έκθεση ελέγχου και επί αυτών των χρηματοοικονομικών καταστάσεων.
· Η αναφορά ότι η έκθεση ελέγχου χορηγείται για ειδική χρήση και δεν πρέπει να διανεμηθεί ή χρησιμοποιηθεί από άλλα μέρη.
· Η αναφορά ότι οι χρηματοοικονομικές καταστάσεις της προηγούμενης χρήσης έχουν ελεγχθεί από άλλον ελεγκτή, του τύπου της έκθεσης και της ημερομηνίας της έκθεσης αυτής.
· Το γεγονός ότι η διοίκηση της ελεγχόμενης οντότητας, αρνείται να τροποποιήσει άλλες πληροφορίες, που παρέχονται με τις χρηματοοικονομικές καταστάσεις και είναι ασυνεπείς με τις καταστάσεις αυτές.

· Σε κάθε περίπτωση ο ελεγκτής πρέπει να ανατρέχει στα ΔΠΕ 700, 705 και 706 για περισσότερες και αναλυτικότερες οδηγίες, σχετικά με τη σύνταξη της έκθεσης ελέγχου επί των ελεγχθέντων, από αυτόν, χρηματοοικονομικών καταστάσεων.

· Ο ελεγκτής πρέπει να προσδιορίζει ποσοτικά, εφόσον είναι πρακτικά εφικτό, την επίδραση των παρατηρήσεων του ελέγχου σε κάθε κονδύλι των χρηματοοικονομικών καταστάσεων για την ελεγχόμενη και την προηγούμενη χρήση. Ειδικότερα στη περίπτωση μη διενέργειας κοστολογήσιμων αποσβέσεων πρέπει να αναφέρει στην έκθεσή του την επίδραση στα αποτελέσματα χρήσης, λαμβανομένων  υπόψη και των μενόντων αποθεμάτων. Επίσης, στη περίπτωση μη διενέργειας προβλέψεων πρέπει να αναφέρει στην έκθεσή του το μέρος των προβλέψεων που αφορά στην ελεγχόμενη χρήση.

· Η απόφαση του ελεγκτή να συμπεριλάβει παρατήρηση στην έκθεση ελέγχου λαμβάνεται πάντοτε σε συνάρτηση με το καθορισμένο ουσιώδες μέγεθος (materiality) για την ελεγχόμενη οντότητα.

· Στη συνέχεια παρατίθενται ορισμένα σημαντικά θέματα, που συνήθως οι ελεγκτές διαπιστώνουν κατά τον έλεγχο των χρηματοοικονομικών καταστάσεων, τα οποία στοιχειοθετούν περιπτώσεις διαφοροποίησης της γνώμης του ελεγκτή, καθώς και η διατύπωση της αντίστοιχης παρατήρησης σύμφωνα με όσα αναφέρθηκαν ανωτέρω. Ο ελεγκτής οφείλει να μελετά τα πραγματικά περιστατικά της συγκεκριμένης περίπτωσης σε συνάρτηση με το καθορισμένο ουσιώδες μέγεθος και αναλόγως να προσαρμόζει και συμπληρώνει κατάλληλα τη σχετική αναφορά του στο θέμα.

Τα παρατιθέμενα θέματα αφορούν τον έλεγχο χρηματοοικονομικών καταστάσεων που έχουν καταρτιστεί σύμφωνα με τα Ελληνικά Λογιστικά Πρότυπα.

Στην περίπτωση ελέγχου χρηματοοικονομικών καταστάσεων που έχουν καταρτιστεί σύμφωνα με τα Διεθνή Πρότυπα Χρηματοοικονομικής Αναφοράς, όταν προκύπτουν παρόμοιες διαπιστώσεις ελέγχου, η διατύπωση των παρατηρήσεων πρέπει να γίνεται κατά ανάλογο τρόπο, λαμβάνοντας υπόψη τις λογιστικές αρχές που προβλέπονται από τα Πρότυπα αυτά.

Οι κατωτέρω περιπτώσεις είναι ενδεικτικές και αποσκοπούν στο να δώσουν το ελάχιστο περιεχόμενο των παρατηρήσεων του ελεγκτή, ιδίως από την πλευρά της αναφοράς της παρέκκλισης από το εφαρμοστέο λογιστικό πλαίσιο, τη σχετική νομοθεσία, καθώς  και τις επιπτώσεις στις χρηματοοικονομικές καταστάσεις.
Ευνόητο είναι ότι μπορεί να τροποποιείται η διατύπωση των παρατηρήσεων ελέγχου ανάλογα με τις εκάστοτε περιστάσεις.

α)	Δεν έχουν διενεργηθεί, στην ελεγχόμενη χρήση, αποσβέσεις ποσού ευρώ 25.000 επί της υπεραξίας.

β)	Δεν διενεργούνται, κατά πάγια τακτική, αποσβέσεις επί της υπεραξίας ποσού ευρώ 30.000 που δημιουργήθηκε προ τριετίας (συντ. απόσβ. 10%).

γ)	Δεν έχουν διενεργηθεί, σε προηγούμενες χρήσεις, αποσβέσεις στα “Λοιπά άϋλα” ποσού ευρώ 15.000.

δ)	Δεν διενεργούνται αποσβέσεις στην υπεραξία συγχώνευσης, αξίας κτήσης ευρώ 1.500.000, που προέκυψε προ τριετίας και η οποία έπρεπε να αποσβένεται με ετήσιο συντελεστή τουλάχιστον 10%.

ε)	Δαπάνες χρήσης ποσού ευρώ 30.000, που αφορούν έξοδα διοικητικού προσωπικού, καταχωρήθηκαν στην ελεγχόμενη χρήση στο λογαριασμό “Δαπάνες ανάπτυξης”.

Βάσει των διαπιστώσεων του ελέγχου, η ενδεικτική διατύπωση των παρατηρήσεων έχει την εξής μορφή:

α)	Κατά παρέκκλιση των λογιστικών αρχών, που προβλέπονται από τα Ελληνικά Λογιστικά Πρότυπα, στην κλειόμενη χρήση δεν διενεργήθηκαν αποσβέσεις επί της υπεραξίας ποσού ευρώ 25.000, με συνέπεια η υπεραξία, τα αποτελέσματα χρήσης και τα ίδια κεφάλαια να εμφανίζονται ισόποσα αυξημένα.

β)	Κατά παρέκκλιση των λογιστικών αρχών, που προβλέπονται από τα Ελληνικά Λογιστικά Πρότυπα, δεν δενεργούνται αποσβέσεις επί της υπεραξίας, ποσού ευρώ 30.000 από του έτους σχηματισμού της (20XX). Λόγω του λανθασμένου αυτού λογιστικού χειρισμού, η υπεραξία και τα ίδια κεφάλαια εμφανίζονται αυξημένα κατά ευρώ 9.000, καθώς και τα αποτελέσματα της κλειόμενης και της προηγούμενης χρήσης είναι αυξημένα κατά ποσό ευρώ 3.000 αντίστοιχα.

γ)	Κατά παρέκκλιση των λογιστικών αρχών, που προβλέπονται από τα Ελληνικά Λογιστικά Πρότυπα, σε προηγούμενες χρήσεις, δεν διενεργήθηκαν αποσβέσεις επί των λοιπών άϋλων στοιχείων συνολικού ποσού ευρώ 15.000, με συνέπεια η αξία αυτών και τα ίδια κεφάλαια να εμφανίζονται ισόποσα αυξημένα.

δ)	Κατά παρέκκλιση των λογιστικών αρχών, που προβλέπονται από τα Ελληνικά Λογιστικά Πρότυπα, δεν διενεργούνται αποσβέσεις επί της υπεραξίας συγχώνευσης, ποσού ευρώ 1.500.000 που προέκυψε το έτος 20XX. Λόγω του λανθασμένου αυτού λογιστικού χειρισμού, η αξία της υπεραξίας συγχώνευσης και τα ίδια κεφάλαια εμφανίζονται αυξημένα κατά ευρώ 900.000 και τα αποτελέσματα της κλειόμενης και της προηγούμενης χρήσης αυξημένα κατά ευρώ 300.000 αντίστοιχα.

ε)	Κατά παρέκκλιση των λογιστικών αρχών, που προβλέπονται από τα Ελληνικά Λογιστικά Πρότυπα, δεδουλευμένα έξοδα της κλειόμενης χρήσης ποσού ευρώ 30.000, που έπρεπε να βαρύνουν τα αποτελέσματα, καταχωρήθηκαν στο λογαριασμό “Δαπάνες ανάπτυξης”. Λόγω του λανθασμένου αυτού λογιστικού χειρισμού, η αξία του λογαριασμού αυτού, τα αποτελέσματα χρήσης και τα ίδια κεφάλαια εμφανίζονται ισόποσα αυξημένα.


[bookmark: _Toc444623347]2.   Ομάδα λογαριασμών “Ενσώματα Πάγια”

[bookmark: _Toc444623348]2.1 	Διαπιστώσεις ελέγχου

α)	Δεν έχουν διενεργηθεί, σε προηγούμενες χρήσεις, αποσβέσεις συνολικής αξίας ευρώ 150.000 επί του κτιρίου των κεντρικών γραφείων. Με βάση τους εφαρμοστέους συντελεστές, η απόσβεση του κτιρίου θα είχε ολοκληρωθεί στην προηγούμενη χρήση.

β)	Δεν έχουν διενεργηθεί, στην ελεγχόμενη χρήση, αποσβέσεις επί των μηχανημάτων οι οποίες ενσωματώνονται στο κόστος παραγωγής, συνολικού ποσού ευρώ 30.000.

γ)	Δαπάνες επισκευής υδραυλικών εγκαταστάσεων ποσού ευρώ 5.000 και ελαιοχρωματισμού του κτιρίου των κεντρικών γραφείων ποσού ευρώ 15.000 καταχωρήθηκαν την (ημερομηνία) στο λογαριασμό «Κτίρια και τεχνικά έργα» και αποσβέσθηκαν με συντελεστή 5%.

δ)	Στο λογαριασμό «Ακινητοποιήσεις υπό εκτέλεση» έχουν περιληφθεί έξοδα μισθοδοσίας προσωπικού ποσού ευρώ 50.000, τα οποία έπρεπε να επιβαρύνουν τα αποτελέσματα.

Βάσει των διαπιστώσεων του ελέγχου, η ενδεικτική διατύπωση των παρατηρήσεων έχει την εξής μορφή:

α)	Κατά παρέκκλιση των λογιστικών αρχών, που προβλέπονται από τα Ελληνικά Λογιστικά Πρότυπα,[footnoteRef:5] σε προηγούμενες χρήσεις, δεν είχαν διενεργηθεί, αποσβέσεις επί των κτιρίων συνολικού ποσού ευρώ 150.000, με συνέπεια η αξία των κτιρίων και τα ίδια κεφάλαια να εμφανίζονται ισόποσα αυξημένα, όπως  και τα αποτελέσματα των προηγούμενων χρήσεων.  [5:   Στην περίπτωση παράθεσης περισσότερων της μιας παρατηρήσεων, η φράση «Κατά παρέκκλιση των λογιστικών αρχών, …. τα Ελληνικά Λογιστικά Πρότυπα» μπορεί να αναφέρεται μόνο μια φορά.
Παράδειγμα: Οι περιπτώσεις α και β ανωτέρω μπορεί να αναφέρονται ως εξής:
«Κατά παρέκκλιση των λογιστικών αρχών, που προβλέπονται από τα Ελληνικά Λογιστικά Πρότυπα: α. Σε προηγούμενες χρήσεις ……….. αυξημένα κατά ευρώ ……….. και β. κατά την κλειόμενη χρήση ……….. κατά 5.000 ευρώ».
Επίσης αντί της διατύπωσης «Κατά παρέκκλιση .......», μπορεί να χρησιμοποιηθεί οποιαδήποτε ισοδύναμη διατύπωση, υπό την προϋπόθεση ότι προκύπτει με σαφήνεια η διαφωνία του ελεγκτή με το λογιστικό χειρισμό της διοίκησης της ελεγχόμενης οντότητας
Παράδειγμα : «Σε αντίθεση με τα προβλεπόμενα στα Ελληνικά Λογιστικά Πρότυπα…».] 


β)	Κατά παρέκκλιση των λογιστικών αρχών, που προβλέπονται από τα Ελληνικά Λογιστικά Πρότυπα, στην κλειόμενη χρήση δεν διενεργήθηκαν αποσβέσεις επί των μηχανημάτων, ποσού ευρώ 30.000, με αποτέλεσμα η αξία των μηχανημάτων να εμφανίζεται αυξημένη κατά ποσό ευρώ 30.000, τα αποτελέσματα χρήσης και τα ίδια κεφάλαια αυξημένα κατά 25.000 ευρώ και τα αποθέματα μειωμένα κατά 5.000 ευρώ. (ενδεικτικές επιδράσεις).

γ)	Κατά παρέκκλιση των λογιστικών αρχών, που προβλέπονται από τα Ελληνικά Λογιστικά Πρότυπα, έξοδα επισκευών και συντηρήσεων του κτιρίου, συνολικού ποσού ευρώ 20.000, καταχωρήθηκαν στο λογαριασμό «Κτίρια και Τεχνικά Έργα», αντί να επιβαρύνουν τα αποτελέσματα χρήσης, με συνέπεια το υπόλοιπο του λογαριασμού αυτού, τα αποτελέσματα χρήσης και τα Ίδια Κεφάλαια να εμφανίζονται αυξημένα κατά το αναπόσβεστο υπόλοιπο των εξόδων αυτών ποσού ευρώ 19.000 

δ)	Κατά παρέκκλιση των λογιστικών αρχών, που προβλέπονται από τα Ελληνικά Λογιστικά Πρότυπα, στο λογαριασμό «Ακινητοποιήσεις υπό εκτέλεση» καταχωρήθηκαν αμοιβές και έξοδα προσωπικού, ποσού ευρώ 50.000, που έπρεπε να επιβαρύνουν τα αποτελέσματα, με συνέπεια η αξία του λογαριασμού αυτού, τα αποτελέσματα χρήσης και τα ίδια κεφάλαια να εμφανίζονται αυξημένα κατά το ποσό ευρώ 50.000.

α)	Οι συμμετοχές αφορούν σε μετοχές ανώνυμων εταιριών μη εισηγμένων στο Χρηματιστήριο, των οποίων οι χρηματοοικονομικές καταστάσεις ελέγχονται από Ορκωτούς Ελεγκτές Λογιστές. Οι μετοχές αυτές έχουν αποτιμηθεί στην αξία κτήσης, που ανέρχεται συνολικά στο ποσό ευρώ 1.500.000. Η εύλογη αξία όλων των μετοχών των εταιριών αυτών είναι μικρότερη της αντίστοιχης αξίας κτήσης και ανέρχεται συνολικά στο ποσό ευρώ 1.300.000. Μέρος της διαφοράς αυτής ποσού ευρώ 120.000 δημιουργήθηκε στην κλειόμενη χρήση και το υπόλοιπο στην προηγούμενη χρήση.

β)	Οι συμμετοχές αφορούν σε μετοχές ανωνύμων εταιριών μη εισηγμένων στο Χρηματιστήριο, των οποίων οι χρηματοοικονομικές καταστάσεις δεν ελέγχονται από Ορκωτούς Ελεγκτές Λογιστές. Οι μετοχές αυτές έχουν αποτιμηθεί στην αξία κτήσης που ανέρχεται συνολικά στο ποσό ευρώ 500.000. Δεν έχουν τεθεί υπόψη του ελεγκτή οικονομικά στοιχεία (π.χ. ισολογισμοί κ.λπ.) για τις εταιρίες αυτές.

γ)	Τα ομόλογα έχουν αποτιμηθεί στην αξία κτήσης που ανέρχεται συνολικά στο ποσό ευρώ 200.000. Η τρέχουσα αξία των ομολόγων αυτών ανέρχεται συνολικά στο ποσό ευρώ 120.000.

δ)	Οι συμμετοχές αφορούν σε μετοχές ανωνύμων εταιριών εισηγμένων στο Χρηματιστήριο. Οι μετοχές αυτές έχουν αποτιμηθεί στην αξία κτήσης που ανέρχεται συνολικά στο ποσό ευρώ 700.000. Η τρέχουσα αξία όλων των μετοχών των εταιριών αυτών (μέσος όρος τιμών μηνός Δεκεμβρίου) είναι μικρότερη της αντίστοιχης αξίας κτήσης και ανέρχεται συνολικά στο ποσό ευρώ 600.000.

ε)	Οι συμμετοχές αφορούν σε μετοχές ανωνύμων εταιριών μη εισηγμένων στο Χρηματιστήριο, των οποίων οι χρηματοοικονομικές καταστάσεις ελέγχονται από Ορκωτούς Ελεγκτές Λογιστές. Οι μετοχές αυτές έχουν αποτιμηθεί  στην αξία κτήσης που ανέρχεται συνολικά στο ποσό ευρώ 1.200.000. Οι εταιρίες αυτές εμφανίζουν αρνητική καθαρή θέση, ανερχόμενη συνολικά στο αρνητικό ποσό ευρώ 300.000.

στ)	Οι συμμετοχές αφορούν σε μετοχές ανωνύμων εταιριών μη εισηγμένων στο Χρηματιστήριο, των οποίων οι χρηματοοικονομικές καταστάσεις ελέγχονται  από Ορκωτούς Ελεγκτές Λογιστές. Οι μετοχές αυτές έχουν αποτιμηθεί στην αξία κτήσης, που ανέρχεται συνολικά στο ποσό ευρώ 1.800.000. Η εύλογη αξία όλων των μετοχών των εταιριών αυτών είναι μικρότερη της αντίστοιχης αξίας κτήσης, που ανέρχεται συνολικά σε ευρώ 1.300.000 και, αφού ληφθούν υπόψη οι παρατηρήσεις των ΟΕΛ, σε ευρώ 1.100.000.

Βάσει των διαπιστώσεων του ελέγχου, η ενδεικτική διατύπωση των παρατηρήσεων έχει την εξής μορφή:

α)	Στο λογαριασμό «Συμμετοχές σε συνδεμένες επιχειρήσεις», ποσού ευρώ 1.500.000, απεικονίζεται η αξία κτήσης μετοχών ανωνύμων εταιριών μη εισηγμένων στο Χρηματιστήριο, οι χρηματοοικονομικές καταστάσεις των οποίων ελέγχονται από Ορκωτούς Ελεγκτές Λογιστές. Η εύλογη αξία των μετοχών αυτών ανέρχεται συνολικά στο ποσό ευρώ 1.300.000. Κατά παρέκκλιση των λογιστικών αρχών, που προβλέπονται  από τα Ελληνικά Λογιστικά Πρότυπα, δεν έχει σχηματιστεί πρόβλεψη απομείωσης (υποτίμησης) των μετοχών αυτών για την προκύπτουσα διαφορά ποσού ευρώ 200.000, με συνέπεια η αξία του λογαριασμού αυτού και τα ίδια κεφάλαια να εμφανίζονται ισόποσα αυξημένα και τα αποτελέσματα της κλειόμενης και της προηγούμενης χρήσης αυξημένα κατά 120.000 και 80.000 ευρώ αντίστοιχα.

β)	Στο λογαριασμό «Συμμετοχές σε συνδεμένες επιχειρήσεις», ποσού ευρώ 500.000,  απεικονίζεται η αξία κτήσης μετοχών ανωνύμων εταιριών μη εισηγμένων στο Χρηματιστήριο, οι χρηματοοικονομικές καταστάσεις των οποίων δεν ελέγχονται από Ορκωτούς Ελεγκτές. Δεν τέθηκαν υπόψη μας οι χρηματοοικονομικές καταστάσεις αυτών των εταιριών και συνεπώς διατηρούμε επιφύλαξη για την ορθή αποτίμηση των μετοχών τους και τις ενδεχόμενες επιπτώσεις στα αποτελέσματα, για την κλειόμενη και την προηγούμενη χρήση.

γ)	Κατά παρέκκλιση των λογιστικών αρχών, που προβλέπονται  από τα Ελληνικά Λογιστικά Πρότυπα, δεν έχει σχηματιστεί πρόβλεψη απομείωσης (υποτίμησης) των ομολόγων ποσού ευρώ 80.000, με συνέπεια η αξία των ομολόγων, τα αποτελέσματα χρήσης και τα ίδια κεφάλαια να εμφανίζονται αυξημένα κατά το ποσό αυτό.

δ)	Στο λογαριασμό «Συμμετοχές σε συνδεμένες επιχειρήσεις», ποσού ευρώ 700.000, απεικονίζεται η αξία κτήσης μετοχών ανωνύμων εταιριών εισηγμένων στο Χρηματιστήριο. Η εύλογη αξία αυτών των μετοχών ανέρχεται συνολικά στο ποσό ευρώ 600.000. Κατά παρέκκλιση των λογιστικών αρχών, που προβλέπονται  από τα Ελληνικά Λογιστικά Πρότυπα, δεν έχει σχηματιστεί πρόβλεψη απομείωσης (υποτίμησης) αυτών των μετοχών, για την προκύπτουσα διαφορά ποσού ευρώ 100.000, με συνέπεια η αξία του λογαριασμού αυτού, τα αποτελέσματα χρήσης και τα ίδια κεφάλαια να εμφανίζονται ισόποσα αυξημένα.

Σημείωση: Αν η ζημία δεν αφορά, στο σύνολό της, την κλειόμενη χρήση τότε η παρατήρηση διατυπώνεται ανάλογα με βάση τα αναφερόμενα στο (α) ανωτέρω.

ε)	Στο λογαριασμό «Συμμετοχές σε συνδεμένες επιχειρήσεις», ποσού ευρώ 1.200.000, απεικονίζεται η αξία κτήσης μετοχών ανωνύμων εταιριών μη εισηγμένων στο Χρηματιστήριο, οι χρηματοοικονομικές καταστάσεις των οποίων ελέγχονται από Ορκωτούς Ελεγκτές Λογιστές. Οι εταιρίες αυτές εμφανίζουν αρνητική καθαρή θέση. Κατά παρέκκλιση των λογιστικών αρχών, που προβλέπονται από τα Ελληνικά Λογιστικά Πρότυπα, δεν έχει σχηματιστεί πρόβλεψη ολοσχερούς απομείωσης (υποτίμησης) της αξίας κτήσης αυτών των μετοχών ποσού ευρώ 1.200.000, με συνέπεια η αξία του λογαριασμού αυτού, τα αποτελέσματα χρήσης και τα ίδια κεφάλαια να εμφανίζονται ισόποσα αυξημένα. 


στ)	Στο λογαριασμό «Συμμετοχές σε συνδεμένες επιχειρήσεις», ποσού ευρώ 1.800.000, απεικονίζεται η αξία κτήσης μετοχών ανωνύμων εταιριών μη εισηγμένων στο Χρηματιστήριο, οι χρηματοοικονομικές καταστάσεις των οποίων ελέγχονται από Ορκωτούς Ελεγκτές Λογιστές. Η εύλογη αξία των μετοχών αυτών, αφού ληφθούν υπόψη και οι παρατηρήσεις των Ελεγκτών ανέρχεται συνολικά στο ποσό ευρώ 1.100.000. Κατά παρέκκλιση των λογιστικών αρχών, που προβλέπονται από τα Ελληνικά Λογιστικά Πρότυπα, δεν έχει σχηματιστεί πρόβλεψη απομείωσης (υποτίμησης) αυτών των μετοχών για την προκύπτουσα διαφορά ποσού ευρώ 700.000, με συνέπεια η αξία του λογαριασμού αυτού, τα αποτελέσματα χρήσης και τα ίδια κεφάλαια να εμφανίζονται ισόποσα αυξημένα.

Σημείωση: Ισχύουν όσα αναφέρονται στη σημείωση της περίπτωσης (δ) ανωτέρω.




[bookmark: _Toc444623353]4.   Ομάδα λογαριασμών “Αποθέματα” 

[bookmark: _Toc444623354]4.1 	Διαπιστώσεις ελέγχου

α)	Μεταξύ των αποθεμάτων της εταιρίας περιλαμβάνονται και αποθέματα συνολικής αξίας ευρώ 100.000, για τα οποία δεν έχει σχηματιστεί σχετική πρόβλεψη απαξίωσης, που εκτιμάται στο ποσό ευρώ 40.000.

β)	Τα αποθέματα των ετοίμων προϊόντων αποτιμήθηκαν στο κόστος παραγωγής τους, ποσού ευρώ 800.000. Η καθαρή ρευστοποιήσιμη αξία των αποθεμάτων αυτών, εκτιμάται ότι είναι μικρότερη του κόστους κατά ποσό ευρώ 150.000.

γ)	Μεταξύ των αποθεμάτων της εταιρίας περιλαμβάνονται και αποθέματα αξίας ευρώ 30.000 που είναι αλλοιωμένα και συνεπώς άχρηστα.

Βάσει των διαπιστώσεων του ελέγχου, η ενδεικτική διατύπωση των παρατηρήσεων έχει την εξής μορφή:

α)	Κατά παρέκκλιση των λογιστικών αρχών, που προβλέπονται από τα Ελληνικά Λογιστικά Πρότυπα, δεν έχει σχηματιστεί πρόβλεψη απαξίωσης αποθεμάτων λογιστικής αξίας ευρώ 100.000. Κατά την εκτίμησή μας έπρεπε να έχει σχηματιστεί πρόβλεψη ποσού ευρώ 40.000. Λόγω του μη σχηματισμού της πρόβλεψης αυτής, η αξία των αποθεμάτων, τα αποτελέσματα χρήσης και τα ίδια κεφάλαια εμφανίζονται ισόποσα αυξημένα.

Σημείωση: Αν η ζημία δεν αφορά, στο σύνολό της, την κλειόμενη χρήση, γίνεται κατάλληλη τροποποίηση στην παρατήρηση.

β)	Τα αποθέματα ετοίμων προϊόντων αποτιμήθηκαν στο κόστος παραγωγής τους, ποσού ευρώ 800.000, ενώ η καθαρή ρευστοποιήσιμη αξία τους ανέρχεται σε ευρώ 650.000. Κατά παρέκκλιση των λογιστικών αρχών, που προβλέπονται από τα Ελληνικά Λογιστικά Πρότυπα, δεν έχει σχηματιστεί πρόβλεψη απαξίωσης της αξίας αυτών των αποθεμάτων ποσού ευρώ 150.000, με συνέπεια η αξία των αποθεμάτων ετοίμων προϊόντων, τα αποτελέσματα χρήσης και τα ίδια κεφάλαια να εμφανίζονται ισόποσα αυξημένα.

γ)	Στα αποθέματα περιλαμβάνονται και άχρηστα αποθέματα αξίας ευρώ 30.000, τα οποία έχουν μηδενική ρευστοποιήσιμη αξία. Κατά παρέκκλιση των λογιστικών αρχών, που προβλέπονται από τα Ελληνικά Λογιστικά Πρότυπα, δεν σχηματίστηκε πρόβλεψη υποτίμησης της αξίας αυτών των αποθεμάτων στη καθαρή ρευστοποιήσιμη αξία τους, με συνέπεια η αξία των αποθεμάτων, τα αποτελέσματα χρήσης και τα ίδια κεφάλαια να εμφανίζονται ισόποσα αυξημένα.

α)	Μεταξύ των απαιτήσεων από πελάτες περιλαμβάνονται και απαιτήσεις σε καθυστέρηση συνολικού ποσού ευρώ 200.000. Για τις απαιτήσεις αυτές δεν έχει σχηματιστεί σχετική πρόβλεψη, κατά την εκτίμηση του ελέγχου, ποσού ευρώ 100.000. Μέρος του ποσού αυτού ευρώ 20.000 αφορά στην κλειόμενη χρήση και το υπόλοιπο ποσό ευρώ 80.000 στην προηγούμενη χρήση.

β)	Η σχηματισθείσα πρόβλεψη ποσού ευρώ 80.000 για επισφαλείς και επίδικες απαιτήσεις από πελάτες, συνολικού ποσού ευρώ 380.000, κρίνεται ανεπαρκής κατά ευρώ 200.000.

γ)	Δεν κατέστη δυνατόν να επαληθευθούν με επιβεβαιωτικές επιστολές απαιτήσεις από πελάτες, συνολικού ποσού ευρώ 3.000.000.

δ)	Οι αρμόδιοι της εταιρίας αρνήθηκαν την αποστολή επιστολών προς επιβεβαίωση των υπολοίπων απαιτήσεων κατά τριών (3) πελατών της, συνολικού ποσού ευρώ 1.350.000.

ε)	Στο λογαριασμό «χρεώστες διάφοροι» περιλαμβάνεται και ποσό ευρώ 3.000.000, το οποίο αφορά σε ποσό που προκαταβλήθηκε προ τριετίας με προσύμφωνο για την αγορά μετοχών ανώνυμης εταιρίας εξωτερικού, η οποία δεν έχει ολοκληρωθεί ακόμη.

στ)	Στο λογαριασμό «Χρεώστες διάφοροι» περιλαμβάνεται και ποσό ευρώ 150.000 που έχει δοθεί προς τριετίας στο Διευθύνοντα Σύμβουλο της εταιρίας και κύριο μέτοχό της για τη διεκπεραίωση διαφόρων υποθέσεών της.

ζ)	Ο νομικός σύμβουλος της εταιρίας, στη σχετική επιστολή του, αναφέρει ότι για τις επίδικες απαιτήσεις κατά πελατών, συνολικού ποσού ευρώ 800.000, το πιθανολογούμενο ποσό είσπραξης ανέρχεται σε ευρώ 500.000. Για τη μη είσπραξη εξολοκλήρου των επισφαλών απαιτήσεων δεν έχει σχηματιστεί πρόβλεψη, η οποία αφορά, στο σύνολό της, την κλειόμενη χρήση.

Βάσει των διαπιστώσεων του ελέγχου, η ενδεικτική διατύπωση των παρατηρήσεων έχει την εξής μορφή:

α)	Στις απαιτήσεις από πελάτες περιλαμβάνονται και απαιτήσεις σε καθυστέρηση από την προηγούμενη χρήση, συνολικού ποσού ευρώ 200.000. Κατά παρέκκλιση των λογιστικών αρχών, που προβλέπονται από τα Ελληνικά Λογιστικά Πρότυπα, δεν έχει σχηματιστεί σχετική πρόβλεψη. Κατά την εκτίμησή μας για την κάλυψη ζημιών από τη μη ρευστοποίηση μέρους των απαιτήσεων αυτών έπρεπε να έχει σχηματιστεί πρόβλεψη ποσού ευρώ 100.000. Λόγω του μη σχηματισμού της πρόβλεψης αυτής, η αξία των απαιτήσεων από πελάτες και τα ίδια κεφάλαια εμφανίζονται αυξημένα κατά ευρώ 100.000 και τα αποτελέσματα της κλειόμενης και της προηγούμενης χρήσης αυξημένα κατά 20.000 και 80.000 αντίστοιχα.

β)	Στις απαιτήσεις από πελάτες περιλαμβάνονται και επισφαλείς-επίδικες απαιτήσεις, συνολικού ποσού ευρώ 380.000, για τις οποίες δεν έχει σχηματιστεί σχετική πρόβλεψη για την κάλυψη ζημιών από τη μη ρευστοποίηση μέρους των επίδικων αυτών απαιτήσεων. Με βάση τον έλεγχό μας εκτιμούμε ότι η σχηματισθείσα από την εταιρία πρόβλεψη ποσού ευρώ 80.000 υπολείπεται κατά ευρώ 200.000, του ποσού που έπρεπε να έχει σχηματιστεί. Ο μη σχηματισμός της απαιτούμενης πρόβλεψης συνιστά παρέκκλιση από τις λογιστικές αρχές, που προβλέπονται από τα Ελληνικά Λογιστικά Πρότυπα, με συνέπεια, η αξία των απαιτήσεων από πελάτες, τα αποτελέσματα χρήσης και τα ίδια κεφάλαια να εμφανίζονται αυξημένα κατά ευρώ 200.000.

Σημείωση: Αν η ζημία δεν αφορά, στο σύνολό της, στην κλειόμενη χρήση τότε γίνεται κατάλληλη τροποποίηση στην παρατήρηση, σύμφωνα με το (α) ανωτέρω.

γ)	Δεν κατέστη δυνατόν να επαληθευθούν, με επιβεβαιωτικές επιστολές πελατών ή άλλες εναλλακτικές ελεγκτικές διαδικασίες, απαιτήσεις από πελάτες συνολικού ποσού ευρώ 3.000.000 και συνεπώς διατηρούμε επιφύλαξη για την αξία των απαιτήσεων αυτών.

δ)	Λόγω άρνησης των αρμοδίων της εταιρίας για αποστολή επιστολών προς επιβεβαίωση των απαιτήσεων από τρείς (3) πελάτες της, συνολικού ποσού ευρώ 1.350.000, διατηρούμε επιφύλαξη για την αξία των απαιτήσεων αυτών.

ε)	Στο λογαριασμό «Χρεώστες διάφοροι» περιλαμβάνεται και ποσό ευρώ 3.000.000 που αφορά σε δοθείσα, προ τριετίας, προκαταβολή, βάσει προσυμφώνου, για την αγορά μετοχών εταιρίας εξωτερικού. Μέχρι την ημερομηνία χορήγησης της παρούσας Έκθεσης Ελέγχου, η σχετική αγορά δεν είχε υλοποιηθεί. Επειδή δεν κατέστη εφικτό να αποκτήσουμε επαρκή ελεγκτικά τεκμήρια, διατηρούμε επιφύλαξη για την αξία αυτού του περιουσιακού στοιχείου.

στ)	Εφόσον το θέμα αυτό δεν ασκεί ουσιώδη επίδραση στις χρηματοοικονομικές καταστάσεις, πρέπει να αναφερθεί στην παράγραφο «Αναφορά επί άλλων Νομικών και Κανονιστικών Απαιτήσεων» ως εξής:

«Στο λογαριασμό «Χρεώστες διάφοροι» περιλαμβάνεται και ποσό ευρώ 150.000 που έχει δοθεί, προ τριετίας, στο Διευθύνοντα Σύμβουλο της εταιρίας για την διεκπεραίωση διαφόρων υποθέσεών της, το οποίο εμπίπτει στις απαγορευτικές διατάξεις του άρθρου 23α του κωδ. Ν. 2190/1920».

Σημείωση: Σε κάθε περίπτωση εξετάζεται και  η ανακτησιμότητα της απαίτησης. Σε περίπτωση μη ανακτησιμότητας της απαίτησης, διατυπώνεται ανάλογη παρατήρηση.

ζ)	Για επίδικες απαιτήσεις κατά πελατών ποσού ευρώ 800.000 το πιθανολογούμενο ποσό ρευστοποίησης, ανέρχεται σε ευρώ 500.000.

Κατά παρέκκλιση των λογιστικών, που προβλέπονται από τα Ελληνικά Λογιστικά Πρότυπα, δεν έχει σχηματιστεί πρόβλεψη, ποσού ευρώ 300.000, για την κάλυψη ζημιών από τη μη ρευστοποίηση μέρους των προαναφερόμενων απαιτήσεων. Λόγω του μη σχηματισμού της πρόβλεψης αυτής, η αξία των απαιτήσεων κατά πελατών, τα αποτελέσματα χρήσης και τα ίδια κεφάλαια εμφανίζονται αυξημένα κατά ευρώ 300.000.

Σημείωση: Σε περίπτωση που σχετική ζημία αφορούσε στην κλειόμενη ή προηγούμενες χρήσεις θα έπρεπε να γίνει σχετική αναφορά για τις επιπτώσεις στα αντίστοιχα αποτελέσματα. Σημειώνεται επίσης ότι ο ελεγκτής στην έκθεση ελέγχου δεν κάνει αναφορά στη γνώμη ειδημόνων την οποία χρησιμοποίησε ως ελεγκτικό τεκμήριο.

α)	Λόγω άρνησης των αρμοδίων της εταιρίας δεν κατέστη δυνατόν να επαληθευθεί με καταμέτρηση το υπόλοιπο του λογαριασμού «ταμείο», ποσού ευρώ 1.300.000.

β)	Στο «ταμείο» της εταιρίας υπήρχαν, αντί μετρητών, αποδείξεις είσπραξης από τον Πρόεδρο του Διοικητικού Συμβουλίου, συνολικής αξίας ευρώ 70.000, για ποσά που είχε λάβει προ διετίας με σκοπό τη διεκπεραίωση διαφόρων υποθέσεων της εταιρίας.

γ)	Δεν κατέστη δυνατόν να επαληθευθούν με επιβεβαιωτικές επιστολές καταθέσεις σε Τράπεζες, συνολικού ποσού ευρώ 1.300.000. Όμως από άλλες εναλλακτικές διαδικασίες ελέγχου (π.χ. συμφωνία με extrait τραπεζών, έλεγχος κίνησης λογαριασμών στην επόμενη χρήση κ.λπ.) έχουν συγκεντρωθεί επαρκή και κατάλληλα ελεγκτικά τεκμήρια για την επιβεβαίωση της ύπαρξης του υπολοίπου αυτού.


[bookmark: _Toc444623361]6.2 	Διατύπωση παρατηρήσεων

Βάσει των διαπιστώσεων του ελέγχου, η ενδεικτική διατύπωση των παρατηρήσεων έχει την εξής μορφή:

α)	Λόγω άρνησης των αρμοδίων της εταιρίας δεν επαληθεύσαμε με καταμέτρηση το υπόλοιπο του λογαριασμού «Ταμείο», ποσού ευρώ 1.300.000 και συνεπώς διατηρούμε επιφύλαξη για την ύπαρξη αυτού του περιουσιακού στοιχείου.

Σημείωση: Σε κάθε περίπτωση, ο ελεγκτής οφείλει να εξετάζει τις ευρύτερες συνέπειες για το σχεδιασμό του ελέγχου και την έκφραση γνώμης από την άρνηση της διοίκησης να δεχθεί καταμέτρηση του ταμείου (αδυναμία συγκέντρωσης ελεγκτικών τεκμηρίων – περιορισμός του πεδίου ελέγχου).

β)	Εφόσον το θέμα αυτό, δεν ασκεί ουσιώδη επίδραση στις χρηματοοικονομικές καταστάσεις, πρέπει να αναφερθεί στην παράγραφο «Αναφορά επί άλλων Νομικών και Κανονιστικών Απαιτήσεων» ως εξής:
«Στο λογιστικό υπόλοιπο του Ταμείου συμπεριλαμβάνονται αντί μετρητών και ταμειακές αποδείξεις συνολικής αξίας ευρώ 70.000, για ποσά που καταβλήθηκαν προ διετίας στον Πρόεδρο του Δ.Σ. προς διεκπεραίωση διαφόρων υποθέσεων της εταιρίας, τα οποία εμπίπτουν στις απαγορευτικές διατάξεις του άρθρου 23α του κωδ. Ν. 2190/1920».

γ)	Σύμφωνα με τα Διεθνή Πρότυπα Ελέγχου το θέμα της μη επαλήθευσης με επιβεβαιωτικές επιστολές των καταθέσεων σε Τράπεζες συνολικού ποσού ευρώ 1.300.000 δεν πρέπει να περιληφθεί στην Έκθεση Ελέγχου, γιατί από την εκτέλεση άλλων ελεγκτικών διαδικασιών έχουν συγκεντρωθεί επαρκή και κατάλληλα ελεγκτικά τεκμήρια για την επιβεβαίωση της ύπαρξης των καταθέσεων αυτών.





[bookmark: _Toc444623362]7.   Ομάδα λογαριασμών “Ίδια  Κεφάλαια” 

[bookmark: _Toc444623363]7.1 	Διαπιστώσεις ελέγχου

α)	Η χρήση της παραδοχής της συνεχιζόμενης δραστηριότητας είναι ενδεδειγμένη, αλλά υπάρχει ουσιώδης αβεβαιότητα, καθώς η ελεγχόμενη οντότητα ενδέχεται να μην εξασφαλίσει τη συμμόρφωσή της με ορισμένους από τους χρηματοοικονομικούς δείκτες που προβλέπονται από μακροπρόθεσμες δανειακές της συμβάσεις, ενώ το σύνολο της αξίας των βραχυπρόθεσμων υποχρεώσεών της υπερβαίνει τη συνολική αξία των κυκλοφορούντων περιουσιακών της στοιχείων.

β)	Η ελεγχόμενη εταιρία έχει τεθεί υπό εκκαθάριση. Οι χρηματοοικονομικές καταστάσεις έχουν καταρτιστεί με βάση την παραδοχή της συνέχισης της δραστηριότητας της εταιρίας.

γ)	Η ελεγχόμενη εταιρία έχει τεθεί υπό εκκαθάριση. Οι χρηματοοικονομικές καταστάσεις έχουν καταρτιστεί με βάση την ρευστοποιήσιμη αξία.	

δ)	Δεν έχουν διενεργηθεί, στην ελεγχόμενη χρήση, αποσβέσεις επιχορηγήσεων πάγιων στοιχείων ποσού ευρώ 40.000.


[bookmark: _Toc444623364]7.2 	Διατύπωση παρατηρήσεων

Βάσει των διαπιστώσεων του ελέγχου, η ενδεικτική διατύπωση των παρατηρήσεων έχει την εξής μορφή:

α)	Σύμφωνα με το ΔΠΕ 570, όταν ο ελεγκτής διαπιστώσει ότι η χρήση της παραδοχής της συνεχιζόμενης δραστηριότητας είναι ενδεδειγμένη αλλά υπάρχει ουσιώδης αβεβαιότητα, και η αβεβαιότητα αυτή έχει γνωστοποιηθεί επαρκώς στις χρηματοοικονομικές καταστάσεις από την εταιρία, τότε ο ελεγκτής πρέπει να εκφράσει μη διαφοροποιημένη γνώμη και να περιλάβει στην Έκθεση Ελέγχου παράγραφο Έμφασης Θέματος με την ακόλουθη διατύπωση.

«Χωρίς να διατυπώνουμε επιφύλαξη στη γνώμη μας, εφιστούμε την προσοχή σας στην σημείωση ΧΧ του προσαρτήματος, η οποία αναφέρει ότι στις 31 Δεκεμβρίου 20Χ2, το σύνολο της αξίας των βραχυπρόθεσμων υποχρεώσεων της εταιρίας υπερβαίνει τη συνολική αξία των κυκλοφορούντων περιουσιακών της στοιχείων με αποτέλεσμα να υπάρχει η πιθανότητα να μην είναι σε θέση να αποπληρώσει μέρος των συμβατικών της υποχρεώσεων. Επιπρόσθετα υπάρχει η πιθανότητα η εταιρία να μην βρίσκεται σε συμμόρφωση με τους οριζόμενους από τις υφιστάμενες δανειακές συμβάσεις χρηματοοικονομικούς δείκτες για τη χρήση 20Χ2. Όπως αναλυτικότερα περιγράφεται στην σημείωση ΧΧ του προσαρτήματος, η εταιρία βρίσκεται σε διαπραγματεύσεις για τη σύναψη νέων δανείων και την τροποποίηση των σχετικών χρηματοοικονομικών δεικτών σε υφιστάμενα δάνεια. Οι παραπάνω συνθήκες υποδηλώνουν την ύπαρξη ουσιώδους αβεβαιότητας που μπορεί να εγείρει σημαντική αμφιβολία για την ικανότητα της εταιρίας να συνεχίσει τη δραστηριότητά της»

Σημείωση: Όταν η χρήση της παραδοχής της συνεχιζόμενης δραστηριότητας είναι ενδεδειγμένη αλλά υπάρχει ουσιώδης αβεβαιότητα, και η αβεβαιότητα αυτή δεν έχει επαρκώς γνωστοποιηθεί στις χρηματοοικονομικές καταστάσεις από την εταιρία, τότε ο ελεγκτής πρέπει να εκφράσει γνώμη με επιφύλαξη ή αρνητική γνώμη, όπως ενδείκνυται, σύμφωνα με το ΔΠΕ 705.

Όταν ο ελεγκτής συμπεράνει ότι η χρήση, από τη διοίκηση, της παραδοχής της συνεχιζόμενης δραστηριότητας στις χρηματοοικονομικές καταστάσεις, δεν είναι ενδεδειγμένη, πρέπει να εκφράσει αρνητική γνώμη, ανεξάρτητα από το εάν οι χρηματοοικονομικές καταστάσεις περιλαμβάνουν ή όχι γνωστοποίηση για το μη ενδεδειγμένο της χρήσης, από τη διοίκηση, της ως άνω παραδοχής (συνέχιση δραστηριότητας). Σχετικό παράδειγμα αποτελεί η περίπτωση που ακολουθεί.

β)	Με απόφαση της Έκτακτης Γενικής Συνέλευσης των Μετόχων της  η εταιρία τέθηκε υπό εκκαθάριση και ως εκ τούτου η παραδοχή της συνεχιζόμενης δραστηριότητας δεν είναι κατάλληλη. Παρά ταύτα η εταιρία έχει καταρτίσει τις χρηματοοικονομικές καταστάσεις θεωρώντας κατάλληλη την παραδοχή αυτή.

Σημείωση: Η παρατήρηση αυτή συνοδεύεται από αρνητική γνώμη.

γ)	Αν ο ελεγκτής αποκτήσει επαρκή και κατάλληλη τεκμηρίωση για την ορθότητα της αποτίμησης των περιουσιακών στοιχείων και υποχρεώσεων με βάση τη ρευστοποιήσιμη αξία, δύναται να εκφράσει γνώμη χωρίς επιφύλαξη, υπό την προϋπόθεση ότι γνωστοποιείται επαρκώς στο προσάρτημα το γεγονός ότι με απόφαση της Έκτακτης Γενικής Συνέλευσης των μετόχων της  η εταιρία τέθηκε υπό εκκαθάριση και ότι έχει χρησιμοποιηθεί σαν βάση αποτίμησης των στοιχείων του ισολογισμού η ρευστοποιήσιμη αξία τους.

Στην περίπτωση αυτή ο ελεγκτής θα περιλάβει στην παράγραφο έμφασης θέματος της Έκθεσης Ελέγχου την ακόλουθη σημείωση:
«Χωρίς να διατυπώνουμε επιφύλαξη ως προς στη γνώμη του ελέγχου εφιστούμε την προσοχή σας στη σημείωση ΧΧ του προσαρτήματος, όπου αναφέρεται στο γεγονός ότι με απόφαση Έκτακτης Γενικής Συνέλευσης των Μετόχων η εταιρία τέθηκε σε εκκαθάριση και για την αποτίμηση των στοιχείων του ισολογισμού χρησιμοποιήθηκε σαν βάση αποτίμησης η ρευστοποιήσιμη αξία τους». 

Αν ο ελεγκτής δεν μπορεί να αποκτήσει επαρκή και κατάλληλη τεκμηρίωση για την ορθότητα της αποτίμησης των περιουσιακών στοιχείων και υποχρεώσεων με βάση τη ρευστοποιήσιμη αξία, πρέπει στην έκθεση ελέγχου να περιλάβει την ακόλουθη παρατήρηση:
«Με απόφαση της Έκτακτης Γενικής Συνέλευσης των Μετόχων της  η εταιρία τέθηκε σε εκκαθάριση και ως εκ τούτου τα περιουσιακά της στοιχεία έπρεπε να απεικονίζονται ως κυκλοφορούντα και υποχρεώσεις της ως βραχυπρόθεσμες. Δεδομένου ότι μέχρι την υπογραφή της παρούσας έκθεσης ελέγχου, για τα εμφανιζόμενα στον ισολογισμό πάγια στοιχεία, συνολικής αναπόσβεστης αξίας ΧΧΧ, δεν υπάρχει επίσημη προσφορά πώλησης ούτε και ενδεικτικά στοιχεία της τρέχουσας αγοραίας αξίας τους, για τα εν λόγω περιουσιακά στοιχεία δεν είμαστε σε θέση να βεβαιώσουμε κατά πόσο η λογιστική αξία τους μπορεί να ανακτηθεί πλήρως από την ενδεχόμενη πώλησή τους».

Σημείωση: Η παρατήρηση αυτή υποδηλώνει περιορισμό, ο οποίος, ανάλογα με την έκταση των επιδράσεων στις χρηματοοικονομικές καταστάσεις, μπορεί να οδηγήσει τον ελεγκτή σε γνώμη με επιφύλαξη, αν οι επιδράσεις δεν είναι διάχυτες ή σε αδυναμία έκφρασης γνώμης, αν οι επιδράσεις είναι διάχυτες.

δ)	Κατά παρέκκλιση των λογιστικών αρχών, που προβλέπονται από τα Ελληνικά Λογιστικά Πρότυπα, στην κλειόμενη χρήση δεν λογίστηκαν αποσβέσεις επιχορηγήσεων πάγιων στοιχείων ποσού ευρώ 40.000, με συνέπεια η αξία των επιχορηγήσεων να εμφανίζεται ισόποσα αυξημένη, ενώ τα αποτελέσματα χρήσης να εμφανίζονται ισόποσα μειωμένα.




[bookmark: _Toc444623365]8.    Ομάδα λογαριασμών “Προβλέψεις” 

[bookmark: _Toc444623366]8.1   Διαπιστώσεις ελέγχου

α)	Δεν σχηματίζεται πρόβλεψη για αποζημίωση προσωπικού λόγω εξόδου από την υπηρεσία, της οποίας το ύψος ανέρχεται σε ευρώ 150.000. Μέρος του ποσού αυτού ευρώ 15.000 αφορά στην κλειόμενη χρήση.

β)	Στην κλειόμενη χρήση, δεν σχηματίστηκε πρόβλεψη  για αποζημίωση προσωπικού λόγω εξόδου από την υπηρεσία ποσού ευρώ 25.000.

γ)	Ο νομικός σύμβουλος της εταιρίας, σε  σχετική επιστολή του, αναφέρει ότι εκκρεμούν σε βάρος της αγωγές αποζημιώσεων τρίτων συνολικού ποσού ευρώ 300.000, οι οποίες σύμφωνα με την εκτίμησή του θα ευδοκιμήσουν κατά το ποσό ευρώ 60.000, καθώς και αγωγές αποζημιώσεων τρίτων συνολικού ποσού ευρώ 400.000, για τις οποίες δεν μπορεί να εκτιμήσει την έκβασή τους.


[bookmark: _Toc444623367]8.2   Διατύπωση παρατηρήσεων

Βάσει των διαπιστώσεων του ελέγχου, η ενδεικτική διατύπωση των παρατηρήσεων έχει την εξής μορφή:

α)	Κατά παρέκκλιση των λογιστικών αρχών, που προβλέπονται από τα Ελληνικά Λογιστικά Πρότυπα, δεν σχηματίζεται πρόβλεψη για αποζημίωση προσωπικού λόγω εξόδου από την υπηρεσία. Κατά την 31η Δεκεμβρίου 201Χ, το συνολικό ύψος της μη σχηματισθείσας πρόβλεψης ανέρχεται σε ευρώ 150.000, με συνέπεια οι προβλέψεις να εμφανίζονται μειωμένες κατά 150.000 ευρώ, τα ίδια κεφάλαια να εμφανίζονται αυξημένα κατά ευρώ 150.000 και τα αποτελέσματα χρήσης αυξημένα κατά 15.000 ευρώ.

β)	Κατά παρέκκλιση των λογιστικών αρχών, που προβλέπονται από τα Ελληνικά Λογιστικά Πρότυπα, στην κλειόμενη χρήση δεν σχηματίστηκε πρόβλεψη για αποζημίωση προσωπικού λόγω εξόδου από την υπηρεσία ποσού ευρώ 25.000. Ως εκ τούτου η αξία του λογαριασμού «Προβλέψεις για αποζημίωση προσωπικού λόγω εξόδου από την υπηρεσία» εμφανίζεται μειωμένη κατά ευρώ 25.000, ενώ τα αποτελέσματα χρήσης και τα ίδια κεφάλαια εμφανίζονται ισόποσα αυξημένα.

γ1)	Για τις αγωγές τρίτων ποσού ευρώ 300.000

Κατά παρέκκλιση των λογιστικών αρχών, που προβλέπονται από τα Ελληνικά Λογιστικά Πρότυπα, δεν έχει σχηματιστεί πρόβλεψη ποσού ευρώ 60.000 για την κάλυψη ζημίας από αγωγές τρίτων κατά της εταιρίας, με συνέπεια τα αποτελέσματα χρήσης και τα ίδια κεφάλαια να εμφανίζονται ισόποσα αυξημένα.

γ2)	Για τις αγωγές τρίτων ποσού ευρώ 400.000

	(Το θέμα αυτό  μπορεί να αναφερθεί ως θέμα έμφασης, στην Έκθεση Ελέγχου ως εξής:
Χωρίς να διατυπώνουμε επιφύλαξη στη γνώμη του ελέγχου, εφιστούμε την προσοχή σας στη σημείωση ........ που παρατίθεται στο Προσάρτημα των χρηματοοικονομικών καταστάσεων. Κατά της εταιρίας έχουν ασκηθεί αγωγές από τρίτους, διεκδικώντας αποζημιώσεις συνολικού ποσού ευρώ 400.000. Η τελική έκβαση των αγωγών αυτών δεν είναι δυνατόν να προβλεφθεί στο παρόν στάδιο και, ως εκ τούτου, δεν έχει σχηματιστεί οποιαδήποτε πρόβλεψη στις χρηματοοικονομικές καταστάσεις σε σχέση με τις αγωγές αυτές).

(Το θέμα αυτό, κατά την κρίση του ελεγκτή, μπορεί να αποτελέσει παρατήρηση μη ποσοτικοποιημένη,  εφόσον προκύπτει αδυναμία εκτίμησης του σχετικού ποσού).




[bookmark: _Toc444623368]9.    Ομάδα λογαριασμών “Υποχρεώσεις” 

[bookmark: _Toc444623369]9.1   Διαπιστώσεις ελέγχου

α)	Δεν κατέστη δυνατόν να επαληθευθούν με επιβεβαιωτικές επιστολές υποχρεώσεις σε προμηθευτές, συνολικού ποσού ευρώ 1.200.000.

β)	Στους λογαριασμούς υποχρεώσεων (λογ. «Τράπεζες λογ/σμοί βραχυπρόθεσμων υποχρεώσεων», Υποχρεώσεις από φόρους-τέλη» και «Ασφαλιστικοί Οργανισμοί»), υπάρχουν ληξιπρόθεσμες υποχρεώσεις, συνολικού ποσού ευρώ 1.500.000, έναντι των οποίων δεν έχει σχηματιστεί πρόβλεψη ποσού ευρώ 35.000 για αναλογούντες τόκους υπερημερίας και προσαυξήσεις.

γ)	Δεν έγινε αποτίμηση υποχρεώσεων σε προμηθευτές σε ξένο νόμισμα. Αν γινόταν αποτίμηση θα προέκυπταν χρεωστικές συναλλαγματικές διαφορές ποσού ευρώ 50.000.


[bookmark: _Toc444623370]9.2  Διατύπωση παρατηρήσεων

Βάσει των διαπιστώσεων του ελέγχου, η ενδεικτική διατύπωση των παρατηρήσεων έχει την εξής μορφή:

α)	Δεν κατέστη δυνατόν να επαληθευθούν, με επιβεβαιωτικές επιστολές ή άλλες εναλλακτικές ελεγκτικές διαδικασίες, υποχρεώσεις σε προμηθευτές συνολικού ποσού ευρώ 1.200.000 και συνεπώς διατηρούμε επιφύλαξη σχετικά με την αξία των εν λόγω υποχρεώσεων.

β)	Στους λογαριασμούς υποχρεώσεων (λογ. «Τράπεζες λογαριασμοί βραχυπρόθεσμων υποχρεώσεων», «Υποχρεώσεις από φόρους-τέλη» και «Ασφαλιστικοί Οργανισμοί») περιλαμβάνονται ληξιπρόθεσμες υποχρεώσεις συνολικού ποσού ευρώ 1.500.000. Κατά παρέκκλιση των λογιστικών αρχών, που προβλέπονται, από τα Ελληνικά Λογιστικά Πρότυπα, δεν έχει σχηματιστεί πρόβλεψη για αναλογούντες τόκους υπερημερίας και προσαυξήσεις ποσού ευρώ 35.000, με συνέπεια οι υποχρεώσεις αυτές να εμφανίζονται ισόποσα μειωμένες και τα αποτελέσματα χρήσης και τα ίδια κεφάλαια ισόποσα αυξημένα.

γ) 	Κατά παρέκκλιση των λογιστικών αρχών, που προβλέπονται από τα Ελληνικά Λογιστικά Πρότυπα, δεν έγινε αποτίμηση των υποχρεώσεων προς προμηθευτές σε ξένο νόμισμα. Αν γινόταν η αποτίμηση αυτή θα προέκυπταν χρεωστικές συναλλαγματικές διαφορές ποσού ευρώ 50.000. Λόγω του γεγονότος αυτού οι υποχρεώσεις σε προμηθευτές εμφανίζονται μειωμένες κατά ευρώ 50.000, τα δε αποτελέσματα χρήσης και τα ίδια κεφάλαια  να εμφανίζονται ισόποσα αυξημένα.





[bookmark: _Toc444623371]10.      Ομάδα λογαριασμών «Αποτελέσματα χρήσης» 

α)	Τα αποτελέσματα της ελεγχόμενης χρήσης δεν έχουν επιβαρυνθεί με ποσό ευρώ 	40.000, που αφορά δουλευμένα ασφάλιστρα της κλειόμενης χρήσης.

β)	Δεν έχουν λογισθεί αναλογούσες στην κλειόμενη χρήση, εκπτώσεις επί των αγορών, συνολικού ποσού ευρώ 30.000, επειδή δεν είχαν ληφθεί έγκαιρα τα αντίστοιχα πιστωτικά τιμολόγια από τους  προμηθευτές.

γ)	Δεν έχουν λογισθεί οι αναλογούσες, στην κλειόμενη χρήση, εκπτώσεις επί των πωλήσεων συνολικού ποσού ευρώ 20.000, επειδή δεν είχαν εκδοθεί έγκαιρα τα αντίστοιχα πιστωτικά τιμολόγια.

δ)	Δεν έχουν λογισθεί επιστροφές πωλήσεων εμπορευμάτων, συνολικής αξίας πώλησης ευρώ 150.000 και αξίας κτήσης ευρώ 80.000, που πραγματοποιήθηκαν στην επόμενη χρήση και αφορούσαν πωλήσεις της ελεγχόμενης χρήσης.


[bookmark: _Toc444623373]10.2 	Διατύπωση παρατηρήσεων

Βάσει των διαπιστώσεων του ελέγχου, η ενδεικτική διατύπωση των παρατηρήσεων έχει την εξής μορφή:

α)	Κατά παρέκκλιση των λογιστικών αρχών, που προβλέπονται από τα Ελληνικά Λογιστικά Πρότυπα, τα αποτελέσματα της κλειόμενης χρήσης δεν επιβαρύνθηκαν με δουλευμένα ασφάλιστρα ποσού ευρώ 40.000, με συνέπεια τα αποτελέσματα χρήσης και τα ίδια κεφάλαια να εμφανίζονται ισόποσα αυξημένα, ενώ οι υποχρεώσεις μειωμένες κατά το ποσό αυτό.

β)	Κατά παρέκκλιση των λογιστικών αρχών, που προβλέπονται από τα Ελληνικά Λογιστικά Πρότυπα, δεν έχουν λογισθεί εκπτώσεις αγορών ποσού ευρώ 30.000, που αναλογούν στην κλειόμενη χρήση, με συνέπεια η αξία των υποχρεώσεων προς τους προμηθευτές να εμφανίζεται αυξημένη κατά το ποσό αυτό, ενώ τα αποτελέσματα χρήσης και τα ίδια κεφάλαια να εμφανίζονται ισόποσα μειωμένα.

Σημείωση: Αν ένα μέρος των εκπτώσεων αναλογεί στα μένοντα αποθέματα, γίνεται κατάλληλη τροποποίηση της ανωτέρω παρατήρησης.

γ)	Κατά παρέκκλιση των λογιστικών, που προβλέπονται από τα Ελληνικά Λογιστικά Πρότυπα, δεν έχουν λογισθεί εκπτώσεις πωλήσεων, ποσού ευρώ 20.000 που αναλογούν στη κλειόμενη χρήση, με συνέπεια η αξία των απαιτήσεων από πελάτες τα αποτελέσματα χρήσης και τα ίδια κεφάλαια να εμφανίζονται ισόποσα αυξημένα.

δ)	Κατά παρέκκλιση των λογιστικών αρχών, που προβλέπονται από τα Ελληνικά Λογιστικά Πρότυπα, δεν έχουν λογισθεί επιστροφές πωλήσεων εμπορευμάτων, ποσού ευρώ 150.000 που πραγματοποιήθηκαν μετά την ημερομηνία του ισολογισμού και αφορούν σε πωλήσεις της κλειόμενης χρήσης. Λόγω του γεγονότος αυτού, οι απαιτήσεις από πελάτες εμφανίζονται αυξημένες κατά ευρώ 150.000, τα αποθέματα μειωμένα κατά ευρώ 80.000 και τα αποτελέσματα χρήσης και τα ίδια κεφάλαια αυξημένα κατά ευρώ 70.000.




[bookmark: _Toc444623374]11.    Λοιπά θέματα

[bookmark: _Toc444623375]11.1   Διαπιστώσεις ελέγχου

α)	Διαφορές φορολογικού ελέγχου ποσού ευρώ 250.000 δεν απεικονίζονται στα αποτελέσματα χρήσης, αλλά στο λογαριασμό «Αποτελέσματα εις νέον».

β)	Δεν λήφθηκε η σχετική επιστολή του Νομικού Συμβούλου της εταιρίας για την ύπαρξη ή μη αγωγών τρίτων κατά αυτής.

γ)	Δεν τέθηκε υπόψη του ελεγκτή η Έκθεση Διαχείρισης του Διοικητικού Συμβουλίου προς την τακτική Γενική Συνέλευσης των Μετόχων της εταιρίας.


[bookmark: _Toc444623376]11.2  Διατύπωση παρατηρήσεων

Βάσει των διαπιστώσεων του ελέγχου, η ενδεικτική διατύπωση των παρατηρήσεων έχει την εξής μορφή:

α)	Κατά παρέκκλιση των λογιστικών αρχών, που προβλέπονται από τα Ελληνικά Λογιστικά Πρότυπα,  οι καταλογισθείσες διαφορές φορολογικού ελέγχου, ποσού ευρώ 250.000, δεν καταχωρήθηκαν στα αποτελέσματα χρήσης, με συνέπεια τα αποτελέσματα να εμφανίζονται αυξημένα κατά το ποσό αυτό.

β)	Δεν λάβαμε επιστολή από το νομικό σύμβουλο της εταιρίας για τυχόν αγωγές τρίτων κατά αυτής. Λόγω του γεγονότος αυτού, διατηρούμε επιφύλαξη για ενδεχόμενες αγωγές τρίτων κατά της εταιρίας.

γ)	Για το θέμα αυτό γίνεται σημείωση στην παράγραφο «Αναφορά επί άλλων Νομικών και Κανονιστικών Απαιτήσεων».
«Μέχρι την ημερομηνία του περατώσεως του ελέγχου (............) δεν τέθηκε υπόψη μας η Έκθεση Διαχείρισης του διοικητικού συμβουλίου προς την τακτική γενική συνέλευση των μετόχων και συνεπώς δεν επιβεβαιώσαμε τη συμφωνία του περιεχομένου της με τις ανωτέρω χρηματοοικονομικές καταστάσεις».



[bookmark: _Toc444623377]12. Αντιμετώπιση φορολογικών υποχρεώσεων στην έκθεση ελέγχου επί των χρηματοοικονομικών καταστάσεων της χρήσης 20ΧΧ…..201Χ και στο προσάρτημα της ελεγχόμενης εταιρίας.

Περίπτωση Ι.  Η εταιρία έχει αναθέσει στον Ορκωτό Ελεγκτή Λογιστή τη 
		  χορήγηση Φορολογικού Πιστοποιητικού. 


Ι.α. Φορολογικές υποχρεώσεις κλειόμενης χρήσης.

i) Αν ο ελεγκτής έχει αποκτήσει επαρκή και κατάλληλη ελεγκτική τεκμηρίωση σχετικά με τη συμμόρφωση της ελεγχόμενης εταιρίας προς τις διατάξεις της φορολογικής νομοθεσίας, δεν  περιλαμβάνει οποιαδήποτε αναφορά στην έκθεση ελέγχου. Στην περίπτωση αυτή η εταιρία πρέπει να περιλάβει στο Προσάρτημα σχετική γνωστοποίηση με το εξής, ενδεικτικά, περιεχόμενο:
«Για τη χρήση 201Χ η εταιρία έχει υπαχθεί στο φορολογικό έλεγχο των Ορκωτών Ελεγκτών Λογιστών, όπως προβλέπεται από τις διατάξεις του άρθρου 82, παραγρ. 5 Ν. 2238/1994. Ο έλεγχος αυτός βρίσκεται σε εξέλιξη και το σχετικό φορολογικό πιστοποιητικό προβλέπεται να χορηγηθεί μετά τη δημοσίευση των χρηματοοικονομικών καταστάσεων χρήσης 201Χ. (Αν μέχρι την ολοκλήρωση του φορολογικού ελέγχου προκύψουν πρόσθετες φορολογικές υποχρεώσεις εκτιμούμε ότι αυτές δεν θα ασκήσουν ουσιώδη επίδραση στις χρηματοοικονομικές καταστάσεις)».

ii) 	Αν ο ελεγκτής έχει αποκτήσει επαρκή και κατάλληλη ελεγκτική τεκμηρίωση σχετικά με τη μη συμμόρφωση της ελεγχόμενης εταιρίας προς τις διατάξεις της φορολογικής νομοθεσίας, περιλαμβάνει στην έκθεση ελέγχου σχετική παρατήρηση, κατά περίπτωση, ως ακολούθως:

● 	Αν έχουν αποκτηθεί επαρκή και κατάλληλα ελεγκτικά τεκμήρια αναφορικά με την ποσοτική επίδραση της μη συμμόρφωσης της εταιρίας προς τις διατάξεις της φορολογικής νομοθεσίας, συνιστάται η ακόλουθη διατύπωση της σχετικής παρατήρησης:

«Δεν έχει σχηματιστεί πρόβλεψη ποσού χιλ. € ΧΧΧ για πρόσθετους φόρους και προσαυξήσεις σε σχέση με την κλειόμενη χρήση 201Χ [footnoteRef:6], με συνέπεια οι υποχρεώσεις προς το Δημόσιο να εμφανίζονται μειωμένες κατά το ποσό αυτό, ενώ τα ίδια κεφάλαια και τα αποτελέσματα χρήσης ισόποσα αυξημένα». [6:  Αν η μη συμμόρφωση επηρεάζει και προηγούμενη/νες χρήση/σεις που έχει/έχουν φορολογικά ελεγχθεί από Ο.Ε.Λ. απαιτείται ανάλογη προσαρμογή της σχετικής παρατήρησης.] 


● 	Αν δεν έχουν αποκτηθεί επαρκή και κατάλληλα ελεγκτικά τεκμήρια αναφορικά με την ποσοτική επίδραση πιθανής μη συμμόρφωσης της εταιρίας προς τις διατάξεις της φορολογικής νομοθεσίας, ενδείκνυται  η ακόλουθη διατύπωση της σχετικής παρατήρησης:

«Η εταιρία δεν έχει σχηματίσει πρόβλεψη για πρόσθετους φόρους και προσαυξήσεις σε σχέση με την κλειόμενη χρήση 201Χ αφού δεν έχει προβεί σε εκτίμηση αυτής της ενδεχόμενης υποχρέωσης. Από τον έλεγχό μας δεν κατέστη δυνατόν να αποκτήσουμε επαρκή και κατάλληλα ελεγκτικά τεκμήρια σχετικά με την εκτίμηση του ύψους της τυχόν απαιτούμενης πρόβλεψης».

Αυτονόητο ότι η αναγραφή οποιασδήποτε από τις ανωτέρω παρατηρήσεις στην έκθεση ελέγχου συνεπάγεται κατάλληλη διαφοροποίηση της γνώμης του ελεγκτή. Και στην περίπτωση αυτή η εταιρία πρέπει να περιλάβει στο προσάρτημα την ανωτέρω (στην περίπτωση i) σημείωση, παραλείποντας το εντός παρενθέσεως κείμενο.


Ι.β. Φορολογικές υποχρεώσεις ανέλεγκτων χρήσεων

Στην περίπτωση αυτή, όπου έχει ανατεθεί στον Ορκωτό Ελεγκτή Λογιστή η χορήγηση Φορολογικού Πιστοποιητικού, ως ανέλεγκτες χρήσεις νοούνται όλες οι χρήσεις που έχουν προηγηθεί της ανάληψης του φορολογικού ελέγχου της εταιρίας από τον ορκωτό ελεγκτή λογιστή και οι φορολογικές υποχρεώσεις των χρήσεων αυτών δεν έχουν ελεγχθεί και οριστικοποιηθεί από τις αρμόδιες φορολογικές αρχές.

●	Για τις φορολογικά ανέλεγκτες χρήσεις, ο ελεγκτής δεν περιλαμβάνει παρατήρηση στην έκθεση ελέγχου των χρηματοοικονομικών καταστάσεων, όταν:

· Έχει αποκτήσει επαρκή και κατάλληλη ελεγκτική τεκμηρίωση ότι δεν θα προκύψουν πρόσθετοι φόροι και παράλληλα η εταιρία έχει γνωστοποιήσει στο προσάρτημα το γεγονός των ανέλεγκτων φορολογικά χρήσεων και έχει επιπροσθέτως αναφέρει την εκτίμησή της ότι «Οι φόροι που ενδεχομένως προκύψουν δεν θα ασκήσουν ουσιώδη επίδραση στις χρηματοοικονομικές καταστάσεις».
· Έχει σχηματιστεί επαρκής πρόβλεψη για τους πρόσθετους φόρους και τις προσαυξήσεις που θα προκύψουν από μελλοντικό φορολογικό έλεγχο και το γεγονός αυτό έχει γνωστοποιηθεί επαρκώς στο προσάρτημα.

●  	Για τις φορολογικά ανέλεγκτες χρήσεις, ο ελεγκτής περιλαμβάνει σχετική παρατήρηση στην έκθεση ελέγχου των χρηματοοικονομικών καταστάσεων όταν δεν έχει αποκτήσει επαρκή και κατάλληλη ελεγκτική τεκμηρίωση, που θεμελιώνει τη συμμόρφωση της ελεγχόμενης εταιρίας με τις διατάξεις της φορολογικής νομοθεσίας και επιπλέον δεν έχει σχηματιστεί επαρκής πρόβλεψη για τους πρόσθετους φόρους και τις προσαυξήσεις που ενδέχεται να καταλογιστούν από μελλοντικό φορολογικό έλεγχο. 

Στην περίπτωση αυτή ενδείκνυται  η ακόλουθη διατύπωση της σχετικής παρατήρησης:

«Οι φορολογικές υποχρεώσεις της εταιρίας δεν έχουν εξεταστεί από τις φορολογικές αρχές για τις χρήσεις από 20ΧΧ έως 201Χ. Ως εκ τούτου τα φορολογικά αποτελέσματα των χρήσεων αυτών δεν έχουν καταστεί οριστικά. Η εταιρία δεν έχει προβεί σε εκτίμηση των πρόσθετων φόρων και των προσαυξήσεων που πιθανόν καταλογιστούν σε μελλοντικό φορολογικό έλεγχο και δεν έχει σχηματίσει σχετική πρόβλεψη για αυτή την ενδεχόμενη υποχρέωση. Από τον έλεγχό μας, δεν έχουμε αποκτήσει εύλογη διασφάλιση σχετικά με την εκτίμηση του ύψους της πρόβλεψης που τυχόν απαιτείται».


Περίπτωση ΙΙ.  Η εταιρία, αν και υπάγεται σε φορολογικό έλεγχο από Ορκωτό 
                        Ελεγκτή Λογιστή, δεν του έχει αναθέσει τη χορήγηση  
                        Φορολογικού Πιστοποιητικού.

Στην περίπτωση αυτή ως φορολογικά ανέλεγκτες νοούνται όλες οι χρήσεις που οι φορολογικές τους υποχρεώσεις δεν έχουν ελεγχθεί και οριστικοποιηθεί από τις αρμόδιες φορολογικές αρχές, συμπεριλαμβανόμενης και της κλειόμενης χρήσης.


ΙΙ.α. Για τις ανέλεγκτες χρήσεις, ο ελεγκτής δεν  περιλαμβάνει παρατήρηση στην έκθεση ελέγχου του όταν:

· Έχει αποκτήσει επαρκή και κατάλληλη ελεγκτική τεκμηρίωση ότι δεν θα προκύψουν πρόσθετοι φόροι σε βάρος της κλειόμενης και των προηγούμενων χρήσεων και παράλληλα η εταιρία έχει γνωστοποιήσει στο προσάρτημα το γεγονός των ανέλεγκτων χρήσεων και έχει επιπροσθέτως αναφέρει την εκτίμησή της ότι «Οι φόροι που ενδεχομένως προκύψουν δεν θα ασκήσουν ουσιώδη επίδραση στις χρηματοοικονομικές καταστάσεις».

· Έχει σχηματιστεί επαρκής πρόβλεψη για τους πρόσθετους φόρους, τις προσαυξήσεις και τυχόν πρόστιμα επιβληθούν  από μελλοντικό φορολογικό έλεγχο, σε βάρος της κλειόμενης και των προηγούμενων χρήσεων, και το γεγονός αυτό έχει γνωστοποιηθεί επαρκώς στο προσάρτημα.

Στην περίπτωση αυτή στην παράγραφο «Αναφορά επί άλλων νομικών και κανονιστικών θεμάτων» μπορεί  να γίνει σχετική αναφορά ως εξής:

«Για τη χρήση 201Χ η εταιρία δεν αποδέχτηκε το φορολογικό έλεγχο των Ορκωτών Ελεγκτών Λογιστών, που προβλέπεται από τις διατάξεις του άρθρου 82, παραγρ. 5 Ν. 2238/1994 και ως εκ τούτου υπόκειται στις προβλεπόμενες από το άρθρο αυτό κυρώσεις».

ΙΙ.β. Για τις ανέλεγκτες χρήσεις, ο ελεγκτής περιλαμβάνει σχετική παρατήρηση στην έκθεση ελέγχου των χρηματοοικονομικών καταστάσεων όταν δεν  έχει αποκτήσει επαρκή και κατάλληλη ελεγκτική τεκμηρίωση, που θεμελιώνει τη συμμόρφωση της ελεγχόμενης εταιρίας με τις διατάξεις της φορολογικής νομοθεσίας και επιπλέον δεν έχει σχηματιστεί επαρκής πρόβλεψη για τους πρόσθετους φόρους και τις προσαυξήσεις που ενδέχεται να προκύψουν από μελλοντικό φορολογικό έλεγχο.

Στην περίπτωση αυτή ενδείκνυται η ακόλουθη διατύπωση της σχετικής παρατήρησης:

«Οι φορολογικές υποχρεώσεις της εταιρίας δεν έχουν εξεταστεί από τις φορολογικές αρχές για τις χρήσεις από 20ΧΧ μέχρι 201Χ. Ως εκ τούτου  τα φορολογικά αποτελέσματα των χρήσεων αυτών δεν έχουν καταστεί οριστικά. Η εταιρία δεν έχει προβεί σε εκτίμηση των πρόσθετων φόρων και των προσαυξήσεων που πιθανόν  καταλογιστούν σε μελλοντικό φορολογικό έλεγχο και δεν έχει σχηματίσει σχετική πρόβλεψη για αυτή την ενδεχόμενη υποχρέωση. Από τον έλεγχό μας δεν κατέστη εφικτό να αποκτήσουμε εύλογη διασφάλιση για την εκτίμηση του ύψους της πρόβλεψης που τυχόν απαιτείται. (Επιπλέον δεν έχει σχηματιστεί πρόβλεψη για την κάλυψη των προστίμων που θα επιβληθούν στην εταιρία, επειδή δεν αποδέχτηκε το φορολογικό έλεγχο των Ορκωτών Ελεγκτών Λογιστών, που προβλέπεται από τις διατάξεις του άρθρου 82, παραγρ. 5 Ν. 2238/1994, το ύψος των οποίων κυμαίνεται από  € 10.000 έως  € 100.000.)».


Περίπτωση ΙΙΙ.   Η εταιρία δεν υπάγεται στο Φορολογικό Έλεγχο των Ορκωτών
                           Ελεγκτών Λογιστών.

Στην περίπτωση αυτή ισχύουν όσα παραθέτονται στην προηγούμενη παράγραφο (Περίπτωση ΙΙ), εκτός από τα εξής:

●	Παραλείπεται η αναφορά στην παράγραφο «Αναφορά επί άλλων νομικών και κανονιστικών θεμάτων» που παρατίθεται στην προηγούμενη υποπερίπτωση (ΙΙα).

●   Παραλείπεται το εντός παρενθέσεως κείμενο από την παρατήρηση που παρατίθεται στην προηγούμενη υποπερίπτωση (ΙΙβ).

